Svetozar Gligorić

Svetozar Gligorić (2. veebruar 1923 Belgrad – 14. august 2012 Belgrad) oli serbia ja endise Jugoslaavia maletaja, rahvusvaheline suurmeister (1951) ja rahvusvaheline malekohtunik (1972).

Gligorić kuulus aastakümnete jooksul maailma tippmaletajate hulka ning oli üks Jugoslaavia edukamaid maletajaid. Ta tuli 12 korda Jugoslaavia malemeistriks. Maleolümpiatel saavutas ta Jugoslaavia koondise koosseisus kokku 12 medalit: kuldmedali 1950. aastal, kuus hõbemedalit ja viis pronksmedalit aastatel 1952–1974.

Lisaks võistlusmalele tegutses Gligorić maleteoreetiku, autori ja kohtunikuna. Ta andis olulise panuse kuningaindia kaitse teooria arengusse ning avaldas mitmeid malealaseid raamatuid ja artikleid.

 Viited 

Kategooria:Serbia maletajad
Kategooria:Jugoslaavia maletajad
Kategooria:Serbia malekohtunikud
Kategooria:Jugoslaavia malekohtunikud
Kategooria:Sündinud 1923
Kategooria:Surnud 2012